Új romaprogram: az igyekezetet honorálja
A tagállamok közül elsõként hazánk küldte el Brüsszelbe saját Nemzeti Társadalmi Felzárkózási Stratégiáját.
A tagállamok közül elsõként hazánk küldte el Brüsszelbe saját Nemzeti Társadalmi Felzárkózási Stratégiáját - írta pénteki számában a Magyar Hírlap Balog Zoltán társadalmi felzárkózásért felelõs államtitkárra hivatkozva.
A politikus a lapnak adott interjújában azt mondta: a dokumentumot 2012 elején az Európai Bizottság emberi jogokkal foglalkozó ügynöksége értékeli majd. Balog Zoltán kiemelte: felelõsöket, forrásokat és határidõket is megjelölõ intézkedési tervet is el kellett készíteni.
Beszélt arról is, hogy az új telepfelszámolási program helyszíneit már kijelölték.
"Nem dózerolunk, hanem ahol a közösség részérõl az együttmaradásra van igény, ott inkább az életkörülményeket próbáljuk feljavítani" - fogalmazott. Mint mondta: "pozitív diszkrimináció helyett inkább az esélyek kiegyenlítésérõl, illetve az igyekezet honorálásáról beszélek".
fontosbelfold